কলকাতায় জল-যন্ত্রণা! রাজ্যকে খোঁচা দিয়ে কী বললেন সুকান্ত?

ওয়েব ডেস্ক: কয়েকঘন্টার তুমুল বৃষ্টিতে পুজোর মুখেই জল থইথই কলকাতা (Kolkata Flood)। হাঁটু জলে ডুবেছে শহরের বিভিন্ন স্থান। এর জেরে একদিকে সেমন প্রাণ হারিয়েছেন অনেকেই, তেমনই আবার মঙ্গলবার দিনভর কলকাতার স্বাভাবিক জনজীবনও ব্যাহত হয়েছে। আর এবার সেই ইস্যুতে রাজ্য সরকারকে নিশানা করলেন বিজেপি-র (BJP) প্রাক্তন রাজ্য সভাপতি সুকান্ত মজুমদার (Sukanta Majumdar)। শহরে বিদ্যুৎপিষ্ট হয়ে মৃত্যুমিছিল থেকে শুরু করে জমা জল নামা নিয়ে রাজ্যকে খোঁচা দিয়েছেন তিনি।

কলকাতা বিমানবন্দরের সামনে বুধবার সুকান্ত মজুমদার বলেন, “বিদ্যুৎস্পৃষ্ট হয়ে যাঁরা রাস্তায় মারা গিয়েছেন, দেখতে হবে কী থেকে বিদ্যুৎস্পৃষ্ট হলেন তাঁরা। কারণ, সিইএসসি-র দাবি, তাঁদের কোনও ভুল ছিল না।” প্রশ্ন ছুঁড়ে বিজেপি নেতা বলেন, “তবে কোন তার থেকে বিদ্যুৎপিষ্ট হলেন মৃতেরা?” পাশাপাশি মুখ্যমন্ত্রীকে নিশানা করে তিনি বলেন, “এদিকে মুখ্যমন্ত্রী সব ছেড়েছেন সিইএসই-র ঘাড়ে।”

আরও পড়ুন: মহালয়ার আগেই পুজো উদ্বোধন নিয়ে বিরোধী আক্রমণ, পাল্টা অভিষেক

পাশাপাশি বানভাসি কলকাতায় দাঁড়িয়ে সুকান্ত মজুমদার বলেন, “বলা হয়েছিল, রাত ১০টার মধ্যে কলকাতার জল নেমে যাবে। আদৌ জল নামল, না বেশ কিছু জায়গাতে এখনও জল রয়েছে, তার ঠিক নেই।” এছাড়াও সরকারি পরিবহন ব্যবস্থার কথা তুলে ধরে সুকান্ত বলেন, “একটিও সরকারি বাস ছিল না। গতকাল এই বিপদের দিনে প্রাণ বাঁচাল বেসরকারি বাস ও মেট্রো।”

এছাড়াও এদিন তিনি বীরভূমের সিউড়িতে পুলিশকর্মীর মারধর প্রসঙ্গ টেনে বলেন, “ফের পুলিশকে মারধর সিউড়িতে। মারা হলো ঘুসি ছিঁড়ে দেওয়া হল পুলিশের জামা। মারধরের অভিযোগ টোটো চালকের বিরুদ্ধে। আটক অভিযুক্ত। সিউড়ির এক পুলিশ কর্মী থানার দিকে যাওয়ার সময় সিউড়ি জেলখানা মোড়ের কাছে রাস্তার পাশে থাকা এক টোটো চালককে সরতে বললে পুলিশ কর্মীকে মারধর করার অভিযোগ ওঠে টোটো চালকের বিরুদ্ধে।”